**Pozdravljeni, 7. b,**

**upam, da ste lepo preživeli vikend.**

**Danes bomo preverili naše znanje. Dobro si preberite navodila za pisanje.**

**Rešitve mi pošljite na moj elektronski naslov.**

**Želim vam veliko znanja.**

**In ne obremenjujte se, gre za preverjanje in ne za ocenjevanje znanja.**

**Lep pozdrav**

**vaš učitelj**

**Osnovna šola Venclja Perka Domžale**

**PISNO PREVERJANJE ZNANJA, 7. razred, april 2020**

**(čas reševanja 45 minut)**

**ime, priimek \_\_\_\_\_\_\_\_\_\_\_\_\_\_\_\_\_\_\_**

**datum \_\_\_\_\_\_\_\_\_\_\_\_\_\_\_\_\_\_\_**

**Navodila za pisanje**

Piši čitljivo in s pisanimi ali z malimi tiskanimi črkami, skladno s pravopisnimi pravili. Če se zmotiš, napačni odgovor prečrtaj in pravilnega napiši na novo. Nečitljivi zapisi in nejasni popravki se ovrednotijo z nič točkami. Če se ti zdi naloga pretežka, se ne zadržuj predolgo pri njej, temveč začni reševati naslednjo. K nerešeni nalogi se vrni pozneje. Na koncu svoje odgovore ponovno preveri. Zaupaj vase in v svoje zmožnosti. Želim ti veliko uspeha.

Pozorno preberi besedilo in reši naloge!

****

**BESEDILO**

**Ob 60-letnici Doline miru se Štigličeva klasika vrača v Cannes**

21. april 2016 ob 11:09  
Ljubljana - MMC RTV SLO

**"Ganljiva in iskrena pustolovščina, izjemen film, ki si zasluži najvišjo pohvalo," so bile besede, s katero so francoski kritiki leta 1957 opisovali film Dolina miru. Slovenska filmska klasika se je tistega leta predstavljala na prestižnem filmskem festivalu v Cannesu in ob 60-letnici svojega nastanka se vrača na francosko obalo.**

Ravno danes mineva 60 let, odkar je padla prva klapa filma, ki je režiserja **Franceta Štiglica** še enkrat uvrstil v družbo najbolj cenjenih svetovnih režiserjev. V Cannesu je prvič gostoval leta 1949 s filmom Na svoji zemlji, z Dolino miru pa se je za zlato palmo potegoval v družbi velikanov, kot so **Federico Fellini** (Kabirijine noči), **William Wyler** (Prijateljsko nagovarjanje),**Robert Bresson** (Na smrt obsojeni je pobegnil), **Jules Dassin** (On, ki mora umerti) in **Ingmar Bergman**(Sedmi pečat).

*"Kateri koli jugoslovanski film je taka redkost, da si ne smemo privoščiti, da bi spregledali en sam prizor. Dolina miru pa ponuja še veliko več; je zares izjemen film. (...) Simboli, ki se ponujajo iz tega kratkega opisa, so v resnici precej bolj diskretno vtkani v film režiserja Franceta Štiglica, ki si zasluži najvišjo pohvalo,*" je tistega leta o filmu zapisal **Roger Regent** v *Le technique cinematographe*.

**Palma za pilota Jima**Zlata palma za najboljši film je šla sicer v Wylerjeve roke, za režijo pa Bressonu, vendar Štiglic, ki se je pozneje v Cannes vrnil še leta 1960 s filmom *Deveti krog* (tudi takrat v igri za zlato palmo), je na najbolj petičnem festivalu postal prepoznavno ime. Brez lovorik ekipa Cannesa vendarle ni zapustila; festivalska žirija je za najboljšega igralca izbrala**Johna Kitzmillerja** za vlogo ameriškega pilota Jima v *Dolini miru*, s tem pa je postal prvi temnopolti igralec, nagrajen v Cannesu.

**Neopisljivo razpoloženje med filmsko ekipo**Francoska kritika je bila navdušena, domača zadržana, veselje filmske ekipe v Cannesu pa izjemno. Takole je povzel vzdušje dopisnik Slovenskega poročevalca iz Cannesa Vitko Musek: *"Ne da se popisati razpoloženja tistega popoldneva. Kljub znakom, ki so kazali, da bo žirija pri nagradah upoštevala tudi Dolino miru ali vsaj s kakšno formulacijo omenila jugoslovansko udeležbo na letošnjem festivalu, režiser Štiglic tega ni in ni mogel verjeti. Toda znakov je bilo precej: Cocteaujeva ponovna izjava, da so v žiriji živahno razpravljali o našem zanimivem filmu, Pagnolova odločitev, da si ponovno ogleda film na posebni predstavi, izjave Clauda Avelina o zanimanju žirije za naš film ... Jugoslovanski film doslej še ni prejel tako velikega priznanja, čeprav je bil nagrajen le Kitzmiller. Veselja, ki je zavladalo v 'jugoslovanski koloniji' po vesti o razdelitvi nagrad, si ne morete zamisliti."*

Dolina miru se letos vrača v Cannes, kjer bodo v sekciji Canske klasike 2016 predvajali restavrirano različico filma, ki jo je ob tem jubileju pripravil Slovenski filmski center.*"Bodite pozorni na te redke dragulje,"* napovedujejo sekcijo organizatorji festivala, kjer bodo poleg Štigliceve klasike na ogled še restavrirane mojstrovine *One-Eyed Jacks (1961)*v režiji **Marlona Branda**, *Solaris (1972)* **Andreja Tarkovskega**,*Legenda o Ugetsu (1953)* režiserja **Kenjija Mizogučija**, *Valmont (1989)* **Miloša Formana**, *Moški spol-Ženski spol (1966)* J**ean-Luca Godarda** in*Dekalog 5 in 6 (1989)* **Krzysztofa Kieślowskega**.

**Dobri obeti slovenske filmske produkcije**

Zgodba o dveh vojnih sirotah - desetletnem Marku (**Tugo Štiglic**) in nekaj let mlajši nemški deklici Lotte (**Evelyne Wohlfeiler**), ki med vojno vihro izgubita starše in skleneta poiskati dolino miru, se poleti vrača tudi med slovenske gledalce.

Restavrirano različico bodo avgusta predvajali na Kongresnem trgu v Ljubljani. Konec snemanja filma, ki je nastajal v slikoviti pokrajini Poljanske doline nad Gorenjo vasjo, v arboretumu Volčji Potok in v hribih nad Cerknim (le 20 odstotkov prizorov je posnetih v interierju), so 24. julija leta 1956 v Kulturnih razgledih Slovenskega poročevalca naznanili z besedami: *"Dobri obeti slovenske in jugoslovanske filmske proizvodnje."*

**M. K.**



Vprašanja se nanašajo na BESEDILO.

1. Kdo je avtor besedila?

Odgovor napiši na črto.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 / \_\_\_

1. Kdaj in kje je bilo besedilo objavljeno?

Odgovor napiši na črto.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 / \_\_\_

1. O čem predvsem govori izhodiščno besedilo?

Odgovor v povedi napiši na črto.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 / \_\_\_

1. Komu je namenjeno izhodiščno besedilo?

Odgovor v povedi napiši na črto.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 / \_\_\_

1. Dopolni povedi s podatki o izhodiščnem besedilu.

Izhodiščno besedilo je javno, ker \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Izhodiščno besedilo je neumetnostno, ker \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

2 / \_\_\_

1. Izhodiščno besedilo je publicistično. Iz česa v izhodiščnem besedilu to prepoznamo? Odgovor v povedi napiši na črto.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 / \_\_\_

1. Ali so naslednje trditve iz izhodiščnega besedila pravilne? Če je trditev pravilna, obkroži DA, če ni pravilna, obkroži NE.

V Cannesu je France Štiglic prvič gostoval leta 1949 s filmom Dolina miru. DA NE

Francoska in domača kritika sta bili navdušeni, veselje filmske ekipe v Cannesu pa izjemno. DA NE

John Kitzmiller je za vlogo ameriškega pilota Jima v *Dolini miru* postal

prvi temnopolti igralec, nagrajen v Cannesu. DA NE

Film Dolina miru so snemali tudi v arboretumu Volčji Potok. DA NE

2 / \_\_\_

1. Kaj v izhodiščnem besedilu pomenijo navedene besede? Na vsako črtico napiši ustrezno številko iz desnega stolpca.

\_\_\_\_ pustolovščina 1. *večdnevna prireditev, ki omogoča pregled*

*dosežkov na določenem kulturnem področju*

\_\_\_\_ klasika 2. *dela, ki imajo umetniške značilnosti*

\_\_\_\_ klapa 3. p*riprava za označevanje sinhronosti zvočnega in*

*filmskega posnetka pri snemanju*

\_\_\_\_ festival   4. *nenavaden, vznemirljiv doživljaj*

5. *skupina, druščina*

6. *kratka, duhovita zgodbica o znamenitem človeku*

2 / \_\_\_

1. Preberi poved in reši naloge.

Slovenska filmska klasika se je tistega leta predstavila na prestižnem filmskem festivalu v Cannesu.

1. Iz povedi izpiši glagol in mu določi osebo, število in čas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 / \_\_\_

1. Glagolu v povedi spremeni glagolski naklon. Novo poved napiši na črto. Glagolski naklon poimenuj.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 / \_\_\_

1. Iz povedi izpiši zaimek, ga poimenuj in mu določi sklon ter število.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 / \_\_\_

1. Preberi poved.


**Ganljiva in iskrena pustolovščina, izjemen film, ki si zasluži najvišjo pohvalo.**

Iz povedi izpiši stopnjevani pridevnik.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 / \_\_\_

1. V izhodiščnem besedilu se pojavljajo tudi lastna imena. Poišči jih in za vsako vrsto lastnih imen v razpredelnico izpiši po 2 primera.



2 / \_\_\_

1. Preberi poved.

Restavrirano različico bodo avgusta predvajali na Kongresnem trgu v Ljubljani.

Iz povedi izpiši stavčne člene. Napiši jih na črte in poimenuj, predmetu določi tudi sklon.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4 / \_\_\_

1. Preberi poved.

*Simboli, ki se ponujajo iz tega kratkega opisa, so v resnici precej bolj diskretno vtkani v film režiserja Franceta Štiglica.*

Vprašaj se po podčrtanem delu povedi. Vprašalno poved napiši na črto.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 / \_\_\_

1. S svojimi besedami obnovi tisti dela izhodiščnega besedila, ki govori o **neopisljivem razpoloženju med filmsko ekipo**. Besedilo naj ima najmanj 3 in največ 6 povedi.

4 / \_\_\_

2/ \_\_\_

Kriteriji: 0 – 49% = 1 (nzd), 50 – 59% = 2 (zd), 60 – 79% = 3 (db),

80 – 89% = 4 (pdb), 90 – 100% = 5 (odl)